Syriske opposisjonelle: «Russland dreper våre barn»
Protesten, som har fått navnet «Russland dreper våre barn», kommer etter at Russland nylig la ned veto mot FN-resolusjonen som kunne stoppet det brutale angrepet president Basher al-Assad fører mot opprørere. Opposisjonelle som står bak protesten melder også at flåten med stridsvogner og tanks nå har stormet en av byen Homs sine forsteder, skriver CNN. Dette skjer samme dag som en statlig TV-kanal anklager terrorister for å stå bak to av fredagens eksplosjoner i Aleppo, som beskrives som en av Assads maktsentrum.Angrepet på Aleppo har krevd minst 25 menneskeliv og minst 175 er såret, ifølge det syriske helsedepartementet. Det var to bilbomber som gikk av utenfor to millitære bygninger. Dette er en sprekk i det som til nå har vært en by uberørt av opprøret. Aleppo er en av Syrias viktigste handels- og finansbyer. Det har vært relativt rolig i storbyen siden opprøret mot regimet startet for omkring et år siden, men menneskerettighetsgrupper melder om at det har vært flere demonstrasjoner mot president Bashir al-Assad de siste ukene.Dagens planlagte protest skal gjennomføres i hele Syria. Syrere har tryglet om hjelp fra det internasjonale samfunnet, og FN-resulosjonen kunne satt en stopper for angrepene fra Assad. Forslaget var støttet av Storbritannia, Frankrike og USA, men både Russland og Kina la ned veto på et møte i Sikkerhetsrådet. (VG Nett/NTB)
Titusenvis av mennesker er ventet å ta til gatene i Syria fredag. Protesten er rettet mot Russland.